text: Firmaidræt er andet end badminton og krolf
  05 februar 2017 kl. 17.33
  Det gælder om at være med på det sidste nye, og derfor satser Dansk Firmaidrætsforbund nu også på E-Sport.
  E-Sport er lige nu i kraftig vækst i Danmark, og flere især unge mennesker bruger tiden på at spille computerspil som holdsport.
  Det har Dansk Firmaidrætsforbund også fået øje på, og derfor har de startet en ny uddannelse, hvor det er muligt at blive uddannet som instruktør i E-Sport.
  Bjørn Jepsen, Sejstrup: "De her spil er meget komplekse og ved at lære og undervise, så kan man bedre komme i dybden med dem"
  Blandt deltagerne i dag var Bjørn Jepsen fra Sejstrup, der synes det er en god idé.
  - De her spil er meget komplekse og ved at lære og undervise, så kan man bedre komme i dybden med dem og vise andre det, siger Bjørn Jepsen til TV SYD.
  E-Sport bliver stadig mere professionelt, og derfor mener Dansk Firmaidrætsforbund, at der er brug for gode instruktører, der kan undervise i sporten.
  Formålet er at højne kvaliteten bl.a. ved at give de kommende instruktører undervisning i relevant fysisk træning, søvnrytmer og kost.
  Kurset er det første af sin slags i Danmark og foregik til og med søndag i Esbjerg.
  